Σαλάτα με φασόλια και πέστο βασιλικού
Σαλάτα - γεύμα με λευκά φασόλια, φέτα και πέστο βασιλικού. Αν έχουμε έτοιμα τα φασόλια, τη φτιάχνουμε μέσα σε λίγα λεπτά.
300 γρ. λευκά μέτρια φασόλια, μουλιασμένα σε νερό αποβραδίς, 150 γρ. πέστο βασιλικού, έτοιμο του εμπορίου ή σπιτικό*, 80 γρ. φέτα της αρεσκείας μας, θρυμματισμένη, 1 φρέσκο κρεμμυδάκι, ψιλοκομμένο, 2 κουτ. σούπας ψιλοκομμένος άνηθος, αλάτι, φρεσκοτριμμένο πιπέρι
Για να ετοιμάσουμε τη σαλάτα με φασόλια και πέστο βασιλικού στραγγίζουμε τα φασόλια, τα βάζουμε σε μια κατσαρόλα με άφθονο νερό και τα βράζουμε σε μέτρια φωτιά για περίπου 50 λεπτά ή μέχρι να μαλακώσουν, χωρίς όμως να λιώσουν.Τα στραγγίζουμε, τα αδειάζουμε σε βαθύ μπολ σερβιρίσματος και, όπως είναι ζεστά, τα αλατοπιπερώνουμε και τα ανακατεύουμε με το πέστο.Προσθέτουμε όλα τα υπόλοιπα υλικά και σερβίρουμε.
Φασόλια,Χόρτα , Μυρωδικά,Χορτοφαγικά